

GUVERNUL REPUBLICII MOLDOVA

**HOTĂR ÂRE nr.**

**din 2025**

**Chișinău**

**cu privire la modificarea Regulamentului privind eliberarea actelor de identitate și evidența locuitorilor Republicii Moldova, aprobat prin Hotărârea Guvernului nr. 125/2013**

Guvernul HOTĂRĂȘTE:

1. Regulamentul privind eliberarea actelor de identitate și evidența locuitorilor Republicii Moldova, aprobat prin Hotărârea Guvernului nr. 125/2013 (Monitorul Oficial al Republicii Moldova, 2013, nr. 36-40, art. 171), cu modificările ulterioare, se modifică după cum urmează:
	1. pe tot parcursul textului, cuvintele „mijloacele electronice de comunicare” se substituie cu cuvintele „mijloacele electronice de comunicație”, la orice formă gramaticală.
	2. la **punctul 2** noțiunea „act de identitate de uz intern” va avea următorul cuprins:

„*act de identitate de uz intern* – act de identitate, valabil în condițiile prevederilor legale care fac dovada identității și a statutului juridic al titularului, eliberat locuitorilor Republicii Moldova. La această categorie de documente se atribuie toate tipurile de cărți de identitate și cărți de rezidență, prevăzute în anexele nr. 1, 3 și 4, precum și buletinele de identitate și permisele de ședere, aflate în circulație, ale căror modele sunt prevăzute în anexele nr. 16-24 la Hotărârea Guvernului nr. 522/2019 cu privire la modelele actelor de identitate din sistemul național de pașapoarte;”.

* 1. la **punctul 141:**

1.3.1.litera e) va avea următorul cuprins:

„e) în cazul persoanei imobilizate, al persoanei aflate la tratament prin constrângere, al persoanei aflate în arest preventiv sau în detenție, cererea pentru eliberarea cărții de identitate, cărții de identitate provizorie sau a cărții de rezidență, poate fi depusă de către reprezentantul împuternicit prin procură autentificată de notar sau de alte persoane abilitate prin lege cu astfel de funcție ori prin împuternicire de reprezentare în baza semnăturii electronice, consemnată în Registrul împuternicirilor de reprezentare în baza semnăturii electronice;”;

1.3.2. la litera f), după cuvintele „cărții de identitate,” se completează cu cuvintele „cărții de rezidență,”.

* 1. **punctul 15** se completeazăcu alineatul:

„În cazul persoanelor aflate în custodia instituțiilor abilitate (reținute, arestate preventiv sau condamnate) care refuză să semneze olograf cererea sau alte formulare, instituția publică responsabilă cu prestarea serviciului este în drept să elibereze actele de identitate necesare, la solicitarea instituției de detenție, însoțită de procesul – verbal care consemnează refuzul.”.

* 1. **punctul 39** va avea următorul cuprins:

„**39.** Pașaportulse eliberează cu termen de valabilitate:

1. de 4 ani, pentru persoanele cu vârsta cuprinsă între 0-7 ani;
2. de 7 ani, pentru persoanele cu vârsta cuprinsă între 7-16 ani;
3. de 10 ani, pentru persoanele cu vârsta peste 16 ani.

În cazul adresării persoanei pentru obținerea pașaportului în perioada de până la o lună înainte de împlinirea vârstei necesare încadrării într-o grupă de vârstă ulterioare prevăzută la alineatul întâi, actul de identitate respectiv se eliberează cu termen de valabilitate stabilit pentru această grupă de vârstă.

În cazul în care prelevarea amprentelor digitale este fizic imposibilă temporar, pașaportul se eliberează cu termenul de valabilitate de 1 an.”.

* 1. **punctul 52** va avea următorul cuprins:

„**52.** Străinul căruia i s-a acordat sau prelungit dreptul de ședere, dreptul la repatriere, statutul de beneficiar de protecție umanitară, căruia i s-a recunoscut statutul de apatrid sau de refugiat se adresează la Ghișeul unic de documentare a străinilor din cadrul Inspectoratului General pentru Migrație al Ministerului Afacerilor Interne (în continuare – *Ghișeu unic*) pentru a obține următoarele acte de identitate:

1. cartea de rezidență:
2. străinului căruia i s-a acordat sau i s-a prelungit dreptul de ședere provizorie i se eliberează cartea de rezidență pe perioada de valabilitate a dreptului de ședere acordat sau, după caz, prelungit;
3. străinul și apatridul cu drept de ședere permanentă pe teritoriul Republicii Moldova li se eliberează cartea de rezidență cu următoarele termene de valabilitate:

4 ani, pentru persoanele cu vârsta cuprinsă între 0-7 ani;

7 ani, pentru persoanele cu vârsta cuprinsă între 7-14 ani;

10 ani, pentru persoanele cu vârsta cuprinsă între 14-70 ani;

nelimitat, pentru persoanele cu vârsta peste 70 ani.

În cazul în care străinul sau apatridul cu drept de ședere permanentă solicită eliberarea cărții de rezidență cu până la o lună înainte de împlinirea vârstei necesare încadrării într-o grupă de vârstă superioară, conform literei b), cartea de rezidență se eliberează cu termenul de valabilitate stabilit pentru această grupă de vârstă;

1. refugiaților și beneficiarilor de protecție umanitară li se eliberează carte de rezidență pe termen de 5 ani.

Străinii, apatrizii, refugiații și beneficiarii de protecție umanitară sunt obligați să dețină cartea de rezidență de la data acordării dreptului de ședere pe teritoriul Republicii Moldova sau, după caz, de la data recunoașterii statutului lor juridic de către autoritatea competentă.

Toate tipurile de buletine de identitate și permise de ședere eliberate străinilor, apatrizilor, refugiaților și beneficiarilor de protecție umanitară până la data de 1 ianuarie 2026 se consideră valabile potrivit termenului de valabilitate al acestora, dacă nu intervin situații în care, potrivit prevederilor legale, acestea devin nevalabile.

1. documentul de călătorie (Convenția privind statutul apatrizilor din 28 septembrie 1954) se eliberează apatridului căruia i s-a recunoscut statutul de apatrid, cu următoarele termene de valabilitate:

4 ani, pentru persoanele cu vârsta cuprinsă între 0-7 ani;

7 ani, pentru persoanele cu vârsta cuprinsă între 7-16 ani;

10 ani, pentru persoanele cu vârsta peste 16 ani.

În cazul adresării persoanei pentru obținerea documentului de călătorie pentru apatrizi în perioada de până la o lună înainte de împlinirea vârstei necesare încadrării într-o grupă de vârstă ulterioare prevăzută la subpct. 2), actul de identitate respectiv se eliberează cu termen de valabilitate stabilit pentru această grupă de vârstă.

3) documentul de călătorie (Convenția cu privire la statutul refugiaților din 28 iulie 1951) se eliberează persoanelor cărora li s-a recunoscut statutul de refugiat, indiferent de vârstă, pe un termen de 5 ani.

4) documentul de călătorie (protecția umanitară) se eliberează persoanelor cărora li s-a acordat protecția umanitară, indiferent de vârstă, pe un termen de 3 ani.”.

* 1. se completează cu punctele 521-525, cu următorul cuprins:

„**521.** Cartea de rezidență conține date în format tipărit și în format inscripționat prin tehnici speciale, elemente de particularizare și de siguranță, precum și date în formă electronică înscrise în mediul de stocare electronică a datelor.

În mediul de stocare electronică a datelor al cărții de rezidență se înscriu:

1. datele din formatul tipărit și din formatul inscripționat;
2. certificatul calificat pentru semnătura electronică;
3. datele biometrice ale titularului: imaginea facială și imaginele amprentelor digitale.

**522.** Certificatul calificat pentru semnătura electronică se înscrie în cartea de rezidență a persoanei cu capacitate deplină de exercițiul. Cererea pentru înscrierea certificatului calificat pentru semnătură electronică se depune la Inspectoratul General pentru Migrație. Înscrierea certificatului calificat pentru semnătură electronică în cartea de rezidență se efectuează ulterior producerii acesteia.

**523.** Termenul de valabilitate al certificatului calificat pentru semnătură electronică se stabilește de către prestatorul de servicii de încredere calificat în condițiile prevederilor legale privind identificarea electronică și serviciile de încredere și potrivit acordului încheiat cu Inspectoratul General pentru Migrație.

La expirarea termenului de valabilitate al certificatului calificat pentru semnătură electronică, la cererea titularului cărții de rezidență, se eliberează un certificat calificat nou, cu un termen de valabilitate care nu depășește termenul de valabilitate al cărții de rezidență.

Expirarea termenului de valabilitate al certificatului calificat pentru semnătură electronică și/sau defectarea mediului de stocare electronică a datelor nu influențează valabilitatea cărții de rezidență.

**524.** Suspendarea valabilității și revocarea certificatului cheii publice, restabilirea valabilității acestuia, precum și eliberarea unui nou certificat al cheii publice se efectuează în condițiile prevederilor legale privind identificarea electronică și serviciile de încredere.

**525.** Pentru utilizarea cărții de rezidență în care se înscrie primul certificat calificat pentru semnătură electronică ca mijloc de identificare electronică, titularul achiziționează un cititor de carduri inteligente (eID).”

* 1. la **punctul 53**, cuvintele „act de identitate” se substituie cu cuvintele „cartea de rezidență”.
	2. la **punctul 54** cuvintele „Permisele de ședere și buletinele de identitate” se substituie cu cuvintele „Cartea de rezidență”.
	3. la **punctul 57** cuvintele „buletinului de identitate” se substituie cu cuvintele „cărții de rezidență”.

1.11. **punctul 60** va avea următorul cuprins:

„**60.** Carteade rezidență se eliberează în următoarele cazuri:

1. la acordarea sau prelungirea dreptului de ședere, a protecției umanitare, recunoașterea statutului de apatrid sau de refugiat;
2. la preschimbarea actelor de identitate de uz intern nevalabile, din următoarele motive:
3. schimbarea, modificarea, rectificarea sau completarea datelor cu caracter personal;
4. constatarea inexactităților, neconformităților, falsurilor în înscrierile din documente, furtul de identitate sau identitatea falsă, erorilor în înscrierile din documente;
5. expirarea termenului de valabilitate;
6. schimbarea domiciliului;
7. schimbarea denumirii sau a rangului localităților, străzilor, de renumerotarea imobilelor sau de rearondarea acestora, înființarea localităților, a străzilor sau în caz de modificare, rectificare sau completare a datelor adresei de domiciliul;
8. în caz de pierdere, furt sau deteriorare;
9. schimbarea pașaportului străinului sau al documentului de călătorie eliberat de autoritățile altui stat;
10. schimbarea statutului juridic;
11. la solicitarea titularului de a preschimba buletinul de identitate/permisul de ședere/cartea de rezidență.

Cazurile prevăzute la subpct. 2) literele d) și e) se aplică titularilor buletinului de identitate pentru apatrizi, ai buletinului de identitate pentru refugiați, ai buletinului de identitate pentru beneficiarii de protecție umanitară și ai permisului de ședere permanentă, eliberate după data de 7 martie 2013 (formatul ID-I).”.

1.12.**punctul 61** va avea următorul cuprins:

„**61.** pentru obținerea cărții de rezidență în legătură cu expirarea termenului de valabilitate a actuluide identitate, străinul este obligat să se adreseze la Ghișeul unic cu 30 zile până la producerea acestei situații”.

1.13.**punctul 63** va avea următorul cuprins:

„**63.** La depunerea cererii pentru eliberarea cărții de rezidență, solicitantul prezintă următoarele documente, după caz:

1. actul de identitate, care urmează a fi preschimbat;
2. adeverința privind neapartenența la cetățenia Republicii Moldova, dacă există motive de a considera că solicitantul este cetățean al Republicii Moldova (în cazul persoanelor născute pe teritoriul Republicii Moldova sau născute din părinți cetățeni ai Republicii Moldova ori din părinți născuți pe teritoriul Republicii Moldova);
3. documentele de stare civilă (certificatul de naștere, certificatul de schimbare a numelui și/sau prenumelui, certificatul de căsătorie, certificatul de divorț, certificatul de deces al soțului/soției, certificatele de naștere ale copiilor, extrasul de pe actul de stare civilă, avizul cu privire la anularea și /sau modificarea actului de stare civilă, precum și alte documente de stare civilă eliberate în condițiile prevederilor legale). Prezentarea documentelor de stare civilă nu este obligatorie în condițiile specificate la punctul 131;
4. actul de identitate al reprezentantului legal (părintele, tutorele, curatorul) și, după caz, actul juridic încheiat în formă autentică care confirmă instituirea tutelei ori curatelei (dispoziția autorității tutelare teritoriale – în cazul copilului cu statut de copil rămas fără ocrotire părintească sau cu statut de copil rămas temporar fără ocrotire părintească, care este plasat în serviciul de tutelă/curatelă, hotărârea instanței de judecată definitivă și irevocabilă cu privire la instituirea măsurii de ocrotire judiciară sau decizia consiliului de familie privind desemnarea tutorelui/curatorului – în cazul persoanei supuse măsurii de ocrotire judiciară sub forma tutelei). Prezentarea actului de identitate nu este obligatorie în condițiile specificate la punctul 161.

În cazul copilului separat de părinți, inclusiv al celui plasat în serviciul de plasament de tip familial, cu excepția serviciului tutelă/curatelă, sau în serviciul de plasament de tip rezidențial, reprezentantul autorității tutelare teritoriale în a cărei rază de competență teritorială este locul aflării sau locul de plasament al copilului prezintă suplimentar, după caz:

a) legitimația de serviciu sau actul de identitate personal. Prezentarea actului de identitate nu este obligatorie în condițiile specificate la punctul 161;

b) dispoziția autorității tutelare teritoriale cu privire la stabilirea statutului de copil rămas temporar fără ocrotire părintească sau de copil rămas fără ocrotire părintească;

c) dispoziția autorității tutelare locale/teritoriale privind plasarea copilului în serviciul social de plasament respectiv;

d) demersul autorității tutelare teritoriale cu privire la eliberarea cărții de rezidență pe numele copilului și la împuternicirile de reprezentare a acestuia;

5) documentul care atestă dizabilitate sau certificatul medical care confirmă că prelevarea amprentelor digitale este fizic imposibilă permanent;

6) cererea de certificare a cheii publice;

7) dovada achitării taxelor și a tarifelor stabilite pentru eliberarea cărții de rezidență și pentru prestarea serviciilor de încredere calificate, cu excepția cazurilor copiilor, specificați la subpunctul 4), alineatul doi.

Pentru obținerea cărții de rezidență, străinul cu drept de ședere provizorie, suplimentar prezintă:

a) documentul de călătorie sau pașaportul valabil, emis de statul unde persoana își are stabilit domiciliul;

b) decizia cu privire la acordarea sau prelungirea dreptului de ședere provizorie.

Pentru obținerea cărții de rezidență, străinul cu drept de ședere permanentă, suplimentar prezintă:

a) pașaportul valabil;

b) decizia cu privire la acordarea dreptului de ședere permanentă sau confirmarea de repatriere, sau adeverința de imigrant, sau dovada dobândirii dreptului de ședere conform actelor normative anterioare.

La obținerea cărții de rezidență pentru apatrizi, suplimentar se prezintă:

a) actul de identitate, dacă posedă (pașaportul străinului – dacă a fost cetățean al unui stat, pașaportul de tip sovietic (modelul anului 1974), dacă autenticitatea acestuia poate fi confirmată, actul de identitate provizoriu, care nu conține date despre apartenența la cetățenie);

b) decizia cu privire la acordarea dreptului de ședere permanentă, sau confirmarea de repatriere, sau decizia privind recunoașterea statutului de apatrid.

La obținerea cărții de rezidență pentru refugiați și beneficiarii de protecție umanitară, suplimentar se prezintă:

a) pașaportul străinului sau documentul de călătorie eliberat de autoritățile altor state, dacă îl are în posesie;

b) decizia privind recunoașterea statutului de refugiat sau acordarea protecției umanitare;

c) documentul de identitate temporar de solicitant de azil, eliberat de Inspectoratul General pentru Migrație (obligatoriu în cazul obținerii inițiale a cărții de rezidență).

Documentele specificate în prezentul punct se prezintă în original, cu excepția hotărârii instanței de judecată care se prezintă în copie autentificată în modul corespunzător.”.

1.14.**punctul 64** va avea următorul cuprins:

„**64.** Pentru preschimbarea cărții de rezidență a străinilor cu drept de ședere permanent și apatrizilor prezentarea documentelor de stare civilă nu este obligatorie, în condițiile specificate la punctul 131.”.

1.15.la **punctul 641** cuvintele „buletinului de identitate sau a permisului de ședere” se substituie cu cuvintele „cărții de rezidență”.

1.16.**punctul 65:**

1.16.1.la subpunctul 2 cuvintele „buletinul de identitate” se substituie cu cuvintele „cartea de rezidență”;

1.16.2.la alineatul doi, litera a) va avea următorul cuprins:

„a) legitimația de serviciul sau actul de identitate personal al reprezentantului legal. Prezentarea actului de identitate nu este obligatorie în condițiile specificate la punctul 161.”

1.17.**puncete 67 și 68** vor avea următorul cuprins:

„**67**. La depunerea cererii pentru eliberarea cărții de rezidență sau a documentului de călătorie, solicitantul este supus procedurii de preluare a imaginii faciale și, după caz, de prelevare a amprentelor digitale în conformitate cu cerințele stabilite la capitolul V.

**68.** La eliberarea cărții de rezidență sau a documentului de călătorie, persoanele pentru care prelevarea amprentelor digitale este fizic imposibilă permanent sau temporar, precum și copiii cu vârstă sub 12 ani sunt exonerați de obligația de a se supune procedurii de prelevare a amprentelor digitale.

În cazul în care prelevarea amprentelor digitale este fizic imposibilă temporar, se eliberează cartea de rezidență sau documentul de călătorie, cu un termen de valabilitate de 1 an.”.

1.18.la **punctul 69** cuvintele „buletinului de identitate sau a permisului de ședere” se substituie cu cuvintele „cărții de rezidență”.

1.19.**punctul 78:**

1.19.1.la al doilea și al treilea alineat după cuvintele „cartea de identitate,” se adaugă cuvintele „carte de rezidență,” ;

1.19.2.alineatul al patrulea va avea următorul cuprins:

„În situațiile specificate la alineatele de mai sus, cartea de identitate, cartea de rezidență, pașaportul și documentul de călătorie se eliberează pe termenele de valabilitate stabilite de actele normative, în funcție de statutul juridic și de vârsta persoanei pe numele căreia se eliberează documentul.”

1.19.3.la al cincilea alineat după cuvintele „cartea de identitate provizorie,” se adaugă cuvintele „cartea de rezidență”.

1.20.**punctul 791**:

1.20.1.la alineatul întâi, după cuvintele „cartea de identitate,” se adaugă cuvintele „în cartea de rezidență,”;

1.20.2.la alineatul al doilea, după cuvintele „cărții de identitate” se adaugă cuvintele „a cărții de rezidență”.

1.21.**punctul 82** la ultimul alineat după cuvintele „cărții de identitate” se completează cu cuvintele „și a cărții de rezidență.”.

1.22.**punctul 98** alineatul doi, după cuvintele „cărții de identitate” se completează cu cuvintele „și a cărții de rezidență”.

1.23.la **punctul 104**,alineatul al doilea, cuvintele „buletinului de identitate sau a permisului de ședere” în cazul al doilea se substituie cu cuvintele „cărții de rezidență”.

1.24.**punctul 106,** la subpunctul 7) după cuvintele „de tip rezidențial” se completează cu cuvintele „instituției de drept în a cărei custodie se află persoana reținută sau arestată,”.

1.25.la **punctul 111** cuvintele „permisului de ședere provizorie” se substituie cu cuvintele „cărții de rezidență”.

1.26. **punctul 116** se completează cu subpct. 21)cu următorul cuprins:

„21) persoanele reținute, arestate sau condamnate, aflate, după caz, în izolatoarele de detenție provizorie, în izolatoarele de urmărire penală sau instituțiile penitenciare;”.

1.27.la **punctul 138** cuvintele „sau permis de ședere permanentă” se substituie cu cuvintele „permis de ședere permanentă sau carte de rezidență”.

**2**.Prezenta hotărâre intră în vigoare la data 1 ianuarie 2026, cu excepția punctului 1.7. care conține normele privind imaginea amprentelor digitale și a certificatului calificat pentru semnătura electronică înscrise în mediul de stocare electronică a datelor al cărții de rezidență, care intră în vigoare la data în care sunt îndeplinite condițiile tehnice necesare implementării acestora, dar nu mai târziu de 31 decembrie 2026.

**Prim-ministru DORIN RECEAN**

**Contrasemnează:**

**Ministrul Afacerilor Externe Mihai POPȘOI**

**Ministrul justiției Veronica MIHAILOV-MORARU**

**Ministrul afacerilor interne Daniella MISAIL-NICHITIN**